Kofi Abrefa Busia

**Kofi Abrefa Busia** kɛna Kana ɛjaɖɛ taa politiki laɖʋ sɔsɔ nɔɔyʋ. Ɛkɛ ɖɔɖɔ ɛjaɖɛ nɖɩ ɖɩ-ñʋʋdʋ kpaɣ pɩnaɣ 1969 nɛ puwolo pɩsɩɩna pɩnaɣ 1972. Ɛɛkɛ ɛjaɖɛ ñʋʋ tʋ nɛ ɛjaɖɛ ñʋʋ tʋ ɖɔɖɔ lɛ, ɛsɩna nɛ paɖaɣnɩ ñɔɔzʋʋ ɛjaɖɛ nɖɩ ɖɩ-taa sɔɔjanaa kewiyaɣ wayɩ. Palʋla-ɩ hasɩyaɖɛ fenaɣ kɩyakʋ 11 pɩnaɣ 1913 nɛ ɛsɩ agoza fenaɣ kɩyakɣ 28 pɩnaɣ 1978. 

## Piya evelisi
Palʋla-ɩ Wenchi kewiyaɣ taa, Brong Ahafo tɛtʋ taa. Payaɣ ɛjaɖɛ nɖɩ se Gold Coast nɛ payaa-ɖɩ sɔnɔ se Kana. 

## Kpɛlɩkʋʋ
Ɛ-tɛ sukuli kɩtɛzʋʋ ŋgʋ payaɣ-kʋ se Mfantsipim yɔ, ŋgʋ kɩwɛ Cape Coast ɛjaɖɛ taa. Ɛlaba sukuli Kumasi ɛjaɖɛ taa kpaɣ pɩnaɣ 1931 ŋtalɩ 1932. Pʋwayɩ lɛ, ɛpɩsɩ wɩlɩyʋ Achimota sukuli taa nɛ Wesley sukuli sɔsɔʋ taa.  Ɛlaba ɛ-tɛ kajalaɣ tʋmɩyɛ kɛ kpaɣɖʋ alɩwaatʋ taa  nɛ sɔnɔ tɔm taa kɛ Lɔndrɩ sukuli kɩtɛzʋʋ taa, pɩtɩŋna takayasɩ yɔɔ kɛ alɩwaatʋ ndʋ tɩ-taa. Pʋwayɩ lɛ, ewolo sukuli kɩtɛzʋʋ ŋgʋ payaɣ-kʋ se University College Oxford yɔ kɩ-taa. Ɛkɛ kajalaɣ tʋ weyi ɛkɛ Afrɩka tʋ sukuli kɩtɛzʋʋ taa yɔ. Ɛpɩsɩ Côte d'Or pɩnaɣ 1942 taa. Ɛtɛyɩ ɛ-tɩ nɛ BA (Hons) kɛ filozofii,  politiki nɛ tɔsʋʋ tɔm taa (1941, MA 1946) nɛ ɛtɛyɩ ɛ-tɩ nɛ PhD  kɛ anɩlɔzɩyɔm taa kɛ pɩnaɣ 1947 kɛ Nuffield sukuli kɩtɛzʋʋ taa, Oxford, nɛ ɛ-takayaɣ taa tɔm ndʋ payaɣ se "The position of the chief in the modern political system of Ashanti: a study of the influence of contemporary social changes on Ashanti political institutions".

## Ɛ-tʋmɩyɛ labʋ
Ɛɛkɛ egeetiye yɔɔ cɔnɩyʋ kpaɣ pɩnaɣ 1942 nɛ puwolo pɩsɩɩna pɩnaɣ 1949 nɛ palɩzɩ-ɩ ɖɔɖɔ se  ɛkɛ kajalaɣ Afrɩka kpɛlɩ kpɛlɛkʋʋ wɩlɩyʋ. Ɛkɛ kajalaɣ Afrɩka tʋ weyi ɛlaba sukuli kɩtɛzʋʋ ŋgʋ payaɣ-kʋ  se University College of the Gold Coast yɔ kɩ-taa  (lɛɛlɛɛyɔ payaɣ-kʋ se Kana sukuli kɩtɛzʋʋ). Pɩnaɣ 1951 taa lɛ, Ashanti ɛjaɖɛ lɩza-ɩ  se ɛkɛ paɣtʋ lɩzɩyaa nɔɔ yɔɔ ɖɛyʋ. Pɩnaɣ 1952 taa ɛɛkɛ Kana ɛjaɖɛ taa politiki ŋgbɛyɛ nɖɩ payaɣ se Ghana Congrès yɔ ɖɩ-ñʋʋdʋ.  Pʋwayɩ lɛ, ŋgbɛyɛ nɖɩ ɖɩkpɛndɩ ŋgbɛyɛ lɛɛɖɛ nɛ ɖɩpɩsɩ ŋgbɛyɛ nɖɩ payaɣ se United Party yɔ. 

E-wezuu wɛ kaɖɛ taa, mbʋ yebina nɛ ese ɛjaɖɛ nɖɩ ɖɩ-taa.  Pʋkɔma pɩnaɣ 1959 lɛ, Busia pɩsɩ wɩlɩyʋ kɛ sosioloji nɛ Afrɩka sɔnzɩ tɔm taa Leyde sukuli kɩtɛzʋʋ taa,  Hague tɛtʋ taa, Holandi ɛjaɖɛ taa.  Kpaɣ pɩnaɣ 1962 ŋtalɩ 1969 lɛ, ɛkɛ St Antony sukuli kɩtɛzʋʋ taa ɛyʋ. Ɛpɩsɩ Kana ɛjaɖɛ taa lakɩŋ fenaɣ taa pɩnaɣ 1966 alɩwaatʋ ndʋ sɔɔjanaa kpaɣ Nkrumah kewiyaɣ yɔ nɛ ɛkɛ sɔɔjanaa ñʋʋ tʋ Joseph Ankrah tɛ Ɛjaɖɛ paɣtʋ yɔɔ kandɩyʋ. Palɩzɩ-ɩ se ɛkɛ NLC ŋgbɛyɛ nɖɩ ɖɩcɔŋna ɛjaɖɛ yɔɔ tɔm yɔɔ yɔ ɖɩ-ñʋʋdʋ. Pɩnaɣ 1967-1968 taa lɛ, ɛkɛ Center for Civic Education ñʋʋ tʋ.  Ɛtɩŋnɩ nʋmɔʋ ŋgʋ kɩ-yɔɔ nɛ ɛlɩzɩ ɛ-tɩ nɛ ɛwɩlɩ se ɛnʋ kɛnɩ ɛjaɖɛ ñʋʋdʋ kɩfalʋ. Ɛɛkɛ ɖɔɖɔ aŋgba wena a-taa paɖaɣnɩ ñɔɔzʋʋ paɣtʋ yɔ a-taa tʋ.  Pʋwayɩ lɛ, ɛ nɛ ɛ-taabalaa mba paakɛ United Parti ŋgbɛyɛ taa mba paɖʋ nɔɔ nɛ palɩzɩ Parti du Progrès (PP). Pɩnaɣ 1969 taa lɛ, PP wabɩ paɣtʋ lɩzɩyaa mba palɩza-wɛ yɔ pa-taa ɛyaa 104 nɛ pa-taa lɛ ɛyaa 105. Pɩha-ɩ waɖɛ se ɛpɩsɩ ɛjaɖɛ ñʋʋdʋ. Busia ɖɔkɩ ɛ-tɩ nɛ ɛ-tɛ NLC ŋgbɛyɛ nɖɩ  ɖɩkaɖɩɣnɩ Nkruma yɔ nɛ ɛpaɣzɩ ɛ-tɩ yɔɔ wɛʋ kɛ ɛjaɖɛ nɖɩ ɖɩ-taa. Pɩlaba mbʋ lɛ, pʋcɔ nɛ pʋcɔ palɩzɩ ɛyaa  ɛzɩ miliyɔɔ waa hɛkʋ nɛ hɛkʋ mbʋ yɔ Kana ɛjaɖɛ taa nɛ pʋcɔ ɖɔɖɔ nɛ pʋcɔ pɩnaɣ 1971 lɛ,  paɖʋ liidiye nɖɩ payaɣ-ɖɩ se cedi yɔ ɖɩ-ñɩɣtʋ talɩ 44%.

Alɩwaatʋ ndʋ ɛɛwɛ Aŋgletɛɛrɩ ɛjaɖɛ taa se ɛwaa ɛ-kʋdɔŋ yɔ, sɔɔjanaa mba pa-ñʋʋdʋ payaɣ se Ignatius Kutu Acheampong yɔ, pɔyɔkɩ ɛ-ɛjaɖɛ yɔɔ komina. Busia caɣ ɛ-tɩ yɔɔ ajɛɛ lɛɛna taa kɛ Aŋgletɛɛrɩ ɛjaɖɛ taa nɛ ɛpɩsɩ Oxford sukuli kɩtɛzʋʋ taa, peeɖe ɛsɩba agoza fenaɣ taa pɩnaɣ 1978 taa.

Ma nɛ J. B. Kɩɖaʋ nakʋyʋ.Danquah nɛ Simon Diedong Dombo, Busia hɩɖɛ wɛna nɔɔ kʋɖʋmaɣ nɛ Kana politiki nɩwaŋ yɔɔ. Patrɔɔyiki ŋgbɛyɛ kɩfaɖɛ nɖɩ ɖɩ-taa paawɛɛ yɔ, ɖɩ-tɛ Danquah-Busia-Dombo kɛ ɛjaɖɛ naanza ñɩnɖɛ nɖɩ ɖɩ-taa.